b'\n_START_ARTICLE_\nDramaturgia\n_START_SECTION_\nDramaturgian koulutusohjelma\n_START_PARAGRAPH_\nSuomessa dramaturgeja koulutetaan Taideyliopiston Teatterikorkeakoulussa dramaturgian koulutusohjelmassa. Koulutusohjelma antaa dramaturgin ammattikuvan lis\xc3\xa4ksi valmiuksia kirjoittaa my\xc3\xb6s omia n\xc3\xa4ytelmi\xc3\xa4 ja k\xc3\xa4sikirjoituksia ty\xc3\xb6llistyen n\xc3\xa4in n\xc3\xa4ytelm\xc3\xa4kirjailijana tai k\xc3\xa4sikirjoittajana. Dramaturgi voi toimia my\xc3\xb6s esimerkiksi draamatekstin suomentajan teht\xc3\xa4viss\xc3\xa4. Lis\xc3\xa4ksi dramaturgi- ja ohjaajaopiskelijoiden opinto-ohjelmiin kuuluu kummankin alan koulutusta johtuen toimialojen osittaisesta p\xc3\xa4\xc3\xa4llekk\xc3\xa4isyydest\xc3\xa4._NEWLINE_Dramaturgian koulutusohjelma jakaantuu teatteritaiteen kandidaatin ja maisterin tutkintoihin, joiden yhteenlaskettu tavoiteopiskeluaika on viisi vuotta. Vuosittain koulutusohjelmaan hyv\xc3\xa4ksyt\xc3\xa4\xc3\xa4n 2\xe2\x80\x934 uutta opiskelijaa yli 100 hakijasta; sis\xc3\xa4\xc3\xa4np\xc3\xa4\xc3\xa4syprosentti on n\xc3\xa4in eritt\xc3\xa4in pieni.'